Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2019/C 379/08)

Denne meddelelse offentliggøres i henhold til artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Condado de Huelva«

Referencenummer: PDO-ES-A1485-AM02

Meddelelsesdato: 30.8.2019

BESKRIVELSE OG BEGRUNDELSE FOR DEN GODKENDTE ÆNDRING

1. Indførelse i produktspecifikationen af de traditionelle benævnelser »Fino« og »Oloroso«

Beskrivelse og begrundelse

Beskrivelse

Den ønskede ændring består i indføjelse i produktspecifikationen af de traditionelle benævnelser »Fino« og »Oloroso«, som definerer bestemte vine, der har gennemgået en biologisk og oxidativ lagring efter »criaderas y soleras«-systemet, der traditionelt anvendes i vindyrkningsområdet for »Condado de Huelva«.

Den nuværende produktspecifikation omfatter disse to vintyper under andre betegnelser (»Pálido« og »Viejo«), men betegnelserne »Fino« og »Oloroso« er forekommet i talrige handelsdokumenter, bl.a. prislister, etiketter, i reklamer, i vinkælderbøger, følgesedler, regninger osv. siden slutningen af det 19. århundrede indtil 1960'erne, hvilket er dokumentation for, at de traditionelt er blevet anvendt. Denne anvendelse er fastholdt på almensproget, og betegnelserne anvendes endnu den dag i dag, selv om de ikke er nævnt i produktspecifikationen.

Begrundelse

Condado de Huelva er et anerkendt område til produktion af vine af usædvanlig høj kvalitet med beskyttelsen af »Huelva« som oprindelsesbetegnelse siden 1933 i henhold til Ley del Estatuto de la Viña y el Vino (lov om status for vinstokkene og vinene). Denne lov beskytter også andre renommerede andalusiske oprindelsesbetegnelser for vine som »Jerez«, »Xerez« eller »Sherry«, »Málaga«, »Manzanilla-Sanlúcar de Barrameda«, »Montilla« og »Moriles«. Det var i 1962, da Consejo Regulador (kontrolorganet) konstituerede sig, og der ved anordning af 27. december 1963 blev vedtaget den første forordning om oprindelsesbetegnelsen, i hvis artikel 3 er opført de vine, der er omfattet af oprindelsesbetegnelsen, bl.a. vinene med betegnelsen »Fino« og »Oloroso«.

Det skal bemærkes, at historien om Condado de Huelva som vinområde går meget længere tilbage. Der findes kulturspor af vinkulturens start, som går tilbage til den præromanske tid, og der er fund af amforaer, som blev anvendt til transport og opbevaring af vine fra fønikiernes kolonisering.

Allerede i det 18. århundrede findes der i de kommunale arkiver i Villalba del Alcor og Manzanilla dokumentation for, at vinen fra distriktet blev transporteret på fade på kærrer på floden Tinto og herfra omladet til de store barkasser, som bragte vinen til havnen i Moguer og derfra til kommunerne i naboprovinsen Cádiz, bl.a. fordi de traditionelle vine i den sydlige del af halvøen fremviser de tilsvarende karakteristiske egenskaber.

I løbet af det 19. og 20. århundrede er fremstillingen af disse vine af stor betydning for vinbrugene i Condado de Huelva, således som det tidligere nævnes fremgår af den historiske dokumentation, prislister, følgesedler, vinkælderbøger eller endog vinetiketter, hvoraf der findes en lang række eksempler.

Anvendelsen af traditionelle benævnelser ophørte som følge af et søgsmål, der var anlagt af flere enheder, mod landbrugsministeriets afgørelse af 27. december 1963, udvidet den 30. april 1964, vedrørende godkendelsen af forordningen om oprindelsesbetegnelsen »Huelva« og dens Consejo Regulador, hvor Consejo Regulador ikke gav fremmøde på grund af mangel på økonomiske midler.

Den appel, der henvises til, blev indgivet på grundlag af de dengang gældende bestemmelser. Consejo Regulador for oprindelsesbetegnelsen »Condado de Huelva« går ud fra, at den europæiske lovgivning, der var gældende på datoen for ansøgningen, gør det muligt at forsvare retten til at anvende disse traditionelle benævnelser i henhold til bestemmelserne i artikel 27 i Kommissionens delegerede forordning (EU) 2019/33 af 17. oktober 2018 om supplerende regler til forordning (EU) nr. 1308/2013.

ENHEDSDOKUMENT

1. Produktets betegnelse

Condado de Huelva

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

3. Hedvin

4. Beskrivelse af vinen/vinene

Hvidvin

Ved hvidvinene finder man, afhængig af fremstillingsmetoden, sukkerindholdet og modningen, »Jóvenes«, »Tradicionales« og »Condado de Huelva« De er kendetegnet ved en lysende strågul farve med grønlige toner til en mere kraftig gul farve, med aromaer af friske frugter og vilde urter, let og intens i smagen.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (% vol.) 10 Totalt syreindhold, minimum Indhold af flygtig syre, maksimum (i milliækvivalenter pr. liter) Indhold af svovldioxid, maksimum (i milligram pr. liter)

Rødvin

Afhængig af varighed og lagringsmetode klassificeres vinen som »Joven«, »Roble« og »Crianza«.

Der er tale om vine med en kirsebærrød farve med granatrøde toner og en kompleks kraftig og elegant aroma. De er smagsrige og koncentrerede.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (% vol.) 11 Totalt syreindhold, minimum Indhold af flygtig syre, maksimum (i milliækvivalenter pr. liter) Indhold af svovldioxid, maksimum (i milligram pr. liter)

Rødvin med klassificeringen »Reserva« og »Gran Reserva«

Afhængig af varighed og lagringsmetode klassificeres vinen som:

»Reserva«: Kirsebærrød. Kraftig og krydret aroma. I munden smagsrig og kraftig.

»Gran Reserva«: Mørk kirsebærrød. Mineralsk, kompleks og elegang aroma. I munden smagsrig, fyldig og kraftig.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (% vol.) 12 Totalt syreindhold, minimum Indhold af flygtig syre, maksimum (i milliækvivalenter pr. liter) Indhold af svovldioxid, maksimum (i milligram pr. liter)

Hedvin

De kendetegnes ved lagring efter crianza-systemet, som kan være dynamisk (criaderas og soleras) eller statisk (årgange), ved lagringstiden og ved sukkerindholdet. De klassificeres som »Generosos«, »Generosos de Licor« og »De licor dulces« (og herunder »Mistelas«). Generosos-vinene er tørre, har undergået biologisk eller oxidativ lagring, med en lysegul til mørk mahognifarve, en skarp og salt aroma med en meget kraftig note af tørret frugt og lang eftersmag. Generosos de Licor-vinene går fra tørre til søde, med lysegul til mahognifarve, er lette til fyldige, frugtige aromaer, i retning af ristet karamel, fra tørre til søde og bløde. Mistelas-vinene har en mørk farve, med aromaer af udblødt frugt og cremede.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (% vol.) 15 Totalt syreindhold, minimum Indhold af flygtig syre, maksimum (i milliækvivalenter pr. liter) Indhold af svovldioxid, maksimum (i milligram pr. liter)

Hedvin med klassificeringen »Condado Viejo« og »Oloroso«

Hedvine af grønne druesorter, rav- til mahognifarvede. Kraftig aroma med noter af ristede mandler. I munden let bitter og meget kraftigt koncentreret.

Generelle analytiske karakteristika Totalt alkoholindhold, maksimum (i % vol.) Virkeligt alkoholindhold, minimum (% vol.) 17 Totalt syreindhold, minimum Indhold af flygtig syre, maksimum (i milliækvivalenter pr. liter) Indhold af svovldioxid, maksimum (i milligram pr. liter)

5. Vinfremstillingsmetoder

a. Væsentlige ønologiske fremgangsmåder

Specifik ønologisk fremgangsmåde

Produktionsområdet er det geografiske område, hvor vindyrkningsarealerne er registreret på jorde af typen »Albarizas«, »Arenas« og »Barros«. Efter vinfremstillingen kan vinene undergå en biologisk eller oxidativ lagring ved hjælp af et dynamisk system, betegnet som »criaderas y soleras«-systemet, eller et statisk system, betegnet som

årgangssystemet I løbet af den biologiske lagring eller under et gærlag (velo de flor) dannes der på vinens frie overflade et flydende gærlag eller en gærfilm. Ved den oxidative lagring modner vinene gennem iltens indvirkning. En anden praksis er »cabeco«, som består i at blande eller kombinere forskellige vine eller en kombination heraf med supplerende produkter.

Restriktion vedrørende vinfremstillingen

Fremstillingen af mosten sker under anvendelse af tryk, således at udbyttet ikke overstiger 70 liter most pr. 100 kilogram høstede druer. Ved fremstillingen af Pedro Ximénez og Moscatel kan der anvendes mostkoncentrat og tør vin af sorterne Zalema, Palomino Fino, Listán og Garrido Fino, såfremt den samlede mængde heraf ikke udgør mere end 30 % af det færdige produkt, og andelen af tilsatte tørre vin af nævnte sorter ikke udgør mere end 15 % af det samlede produkt. Lagrings- og modningsprocessen skal foregå på tønder og/eller fade med et rumindhold på højst 650 liter for hvidvinene og på fade med et rumindhold på højst 330 liter for rødvinene.

Dyrkningsmetoder

I dyrkningspraksis skal der til enhver tid tages hensyn til det naturlige miljø og navnlig, at forurening af vand og jord undgås. Beplantningstætheden er mindst 1 950 og højst 4 000 vinstokke pr. hektar. Beskæringen kan ske efter gobelet-metoden og/eller med understøtning efter Jerez-systemet »vara y pulgar« og/eller cordon-metoden. Ved blandede beplantninger, der ønskes opført i Consejo Regulador's registre, skal der være en fuldstændig adskillelse af høsten fra de forskellige sorter.

b. Maksimalt udbytte

12 000 kilogram druer pr. hektar

6. Afgrænset geografisk område

Produktionsområdet omfatter kommunerne Almonte, Beas, Bollullos Par del Condado, Bonares, Chucena, Gibraleón, Hinojos, La Palma del Condado, Lucena del Puerto, Manzanilla, Moguer, Niebla, Palos de la Frontera, Rociana del Condado, San Juan del Puerto, Trigueros, Villalba del Alcor y Villarrasa, der alle i ligger i provinsen Huelva.

Området, hvor lagringen og modningen skal finde sted, omfatter kommunerne Almonte, Bollullos Par del Condado, Chucena, Gibraleón, La Palma del Condado, Manzanilla, Moguer, Rociana del Condado, San Juan del Puerto og Villalba del Alcor.

7. Primære druesorter

CABERNET SAUVIGNON

LISTAN DEL CONDADO

ZALEMA

TEMPRANILLO

SYRAH

SAUVIGNON BLANC

PEDRO XIMENEZ

PALOMINO FINO

MOSCATEL DE ALEJANDRÍA

MERLOT

GARRIDO FINO

COLOMBARD

8. Tilknytning til det geografiske område

Tilknytning

Denne beskyttede oprindelsesbetegnelse hører til i dalsænkningen langs Guadalquivir-floden, som strækker sig over flade eller let bakkede jorde. Klimaet er mediterrant, selv om dets åbning ud mod Atlanterhavet på grund af relieffets beliggenhed giver oceaniske træk, der kan bemærkes i vinproduktionen, som også er under indvirkning fra den nærliggende nationalpark Doñana og den traditionelle faglige dygtighed i området. Hedvinene, herunder generosos-vinene, produceres efter de traditionelle »criaderas y soleras«-systemer og statiske systemer, hvor håndteringen af egetræstønderne og/eller -fadene er af afgørende betydning for vinenes kvalitet. Takket være vinkældrenes arkitektur og håndtering opretholdes et mikroklima, der er optimalt for modningen.

9. Yderligere væsentlige betingelser (emballering, mærkning, andre krav)

Retlig ramme:

I den nationale lovgivning

Type yderligere betingelse:

Supplerende bestemmelser om mærkning

Beskrivelse af betingelsen:

Ved etiketteringen skal den beskyttede oprindelsesbetegnelse (BOB) »Condado de Huelva« være særligt fremhævet. Inden etiketterne bringes i omløb skal de være godkendt af Consejo Regulador for at sikre, at de er i overensstemmelse med produktspecifikationen. Uanset hvilken emballage, der anvendes i overensstemmelse med den gældende lovgivning, i hvilken vinene leveres til forbrug, skal den være forsynet med et garantistempel, en etiket eller kontroletiket, der er nummeret og udstedt af Consejo Regulador. Fakultativ angivelse af den større geografiske enhed »Andalucía«.

Link til produktspecifikationen

https://juntadeandalucia.es/export/drupaljda/PC_Condado_modificado.pdf

(1) EUT L 9 af 11.1.2019, s. 2.